Апостол Филипп

Изге Филипп () — Гайсә Мәсихнең унике апостолының (шәкертенең) берсе.
 Инҗилләрдә 
Филипп хакында Маттай (10:3), Марк (3:18), Лүк (6:14) Инҗилләрендә һәм Апостолларның эшләре китабында (1:13) китерелгән апостоллар исемлекләрендә хәбәр ителә.

Яхъя китергән Инҗилдә Филиппның Андрей һәм Петр белән бер үк шәһәрдән, ягъни Вифсаидадан булуы әйтелә. Ул дингә өченче булып килә. Үзе артыннан Нафанаилны — Апостол Варфоломейны да ияртә.

Гайсә күккә ашкач, Филипп Самариянең башкаласы Наблуста вәгазьләр сөйли, Газада, Азотта һәм Кайсариядә була.

Искәндәрияле Климент хәбәр итүенчә, Филиппның хатыны һәм кызлары булган. Ул Скифия һәм Фригиядә дин тараткан. Бу эшчәнлеге өчен аны, башын аска куеп, тәрегә асып үтерәләр. Башка риваятьтә исә башын кисүләре әйтелә. Һәрхәлдә, әлеге вакыйга 87 елда Кече Азиядәге Иераполь каласында булган, дип санала.
 Хәтер 
Рус православ чиркәвендә хәтер көне 14 ноябрьдә (яңа стиль буенча 27сендә) үткәрелә. Бу көнне Раштуа уразасы башлануга бер тәүлек калган була, шуңа күрә Раштуа уразасын да еш кына Филипп уразасын дип атыйлар. Католик чиркәвендә исә хәтер бәйрәме 3 майга туры килә.

Гностикларның Филипп Инҗиле исемле апокрифы бар (III – IV гасырларда язылган). Филиппның эшләре дип аталучы апокрифик текст сакланган.
 Сылтамалар 

 Апостол Филипп православ тәкъвимендә 

Төркем:Апостоллар
Төркем:Христиан изгеләре
Төркем:Бердәм Чиркәү изгеләре